Hvor meget koster Express Replacement Service?
Hvis du bestiller Express Replacement Service via din AppleCare+ aftale, skal du ikke betale for den hurtige levering. Du kan dog muligvis blive pålagt gebyrer for den nye iPhone. 
Visse problemer kan være dækket af Apples begrænsede garanti, AppleCare+ eller forbrugerlovgivningen,hvilket betyder, at du ikke skal betale for at få dit produkt erstattet. Hvis din iPhone har en skade som følge af uheld, skal du betale en AppleCare+ selvrisiko, som vist nedenfor.
| Model  | AppleCare+ selvrisiko |
|  |  |
| Alle berettigede iPhone-modeller  | 599 DKK |
Hvis du allerede har fået AppleCare+ dækning for de skader som følge af uheld, som du er berettiget til, skal du betale et gebyr for service uden for garantien for din nye enhed, som vist på vores side med priser.
Se Apples priser for service uden for garantien
Vi sender dig en ny iPhone sammen med emballage og vejledning til returnering. Din nye enhed er nulstillet med fabriksindstillinger. Returner din oprindelige iPhone til os i løbet af 10 arbejdsdage efter din anmodning for at undgå at skulle betale hele erstatningsværdien.
Før du returnerer din iPhone til os, skal du huske at tage en sikkerhedskopi af dine data og gøre din iPhone klar til at blive udskiftet. Dine data ligger ikke på den nye enhed, og du skal derfor gendanne disse data fra din sikkerhedskopi.
Sikkerhedskopier din iPhone Klargør din iPhone til udskiftning Læs Apples anonymitetspolitik